পুলিশ ও প্রত্যক্ষদর্শী সূত্রে জানা গেছে, শনিবার রাতে বিএল কলেজ ছাত্রলীগের সভাপতি সাইফুজ্জামান মুকুল ঈগল পরিবহনের বাসে ঢাকায় যান। ঢাকায় পৌঁছালে তাকে কাঙ্খিত গন্তব্যে না নামিয়ে অন্যস্থানে নামাতে চাইলে বাসের সুপার ভাইজারের সঙ্গে তার বাকবিতণ্ডতা হয়। বিষয়টি তিনি বিএল কলেজের ছাত্রলীগ নেতাদের জানালে ছাত্রলীগের শতাধিক নেতাকর্মী বাসস্ট্যান্ডে যেয়ে কাউন্টার বন্ধ করে খুলনা থেকে ঢাকাগামী অর্ধশতাধিক বাস আটকে রাখে। খবর পেয়ে কেএমপির সহকারী কমিশনার আনিসুর রহমান, দৌলতপুর থানার  ভারপ্রাপ্ত কর্মকর্তাসহ বিপুল পুলিশ ঘটনাস্থলে পৌঁছে বিষয়টি মীমাংসা করেন।